Diari Oficial de la Generalitat Valenciana


Sumari del DOGV 9465, del 08-11-2022 (2022/10981)

RESOLUCIÓ de 28 d'octubre de 2022, de la Direcció General de Cultura i Patrimoni, per la qual s'amplia el termini per a la presentació de la documentació justificativa de les subvencions destinades a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a la intervenció en béns d'interés cultural de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10098


Data del document
:   28-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 28 d'octubre de 2022, de la Direcció General de Cultura i Patrimoni, per la qual s'amplia el termini per a la presentació de la documentació justificativa de les subvencions destinades a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a la intervenció en béns d'interés cultural de la Comunitat Valenciana. [2022/10403]  
  
Per Ordre 21/2018, de 16 de maig, de la Conselleria d'Educació, Investigació, Cultura i Esport, s'estableixen les bases reguladores de les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana (DOGV 8300, 22.05.2018).  
Per Resolució de 22 de març de 2022, de la Conselleria d'Educació, Cultura i Esport, es convoquen subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a la intervenció en béns d'interés cultural de la Comunitat Valenciana (DOGV 9306, 25.03.2022).  
Per Resolució de 8 de juliol de 2022, es concedeixen les subvencions destinades a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana (DOGV 9383, 14.07.2022).  
El termini de presentació de la documentació justificativa de la realització de l'activitat subvencionada finalitzarà el 15 de novembre de 2022. Ateses les circumstàncies i els terminis exigits en la normativa que és aplicable per a la seua tramitació i vist el que es disposa en l'article 10 de la convocatòria en el qual s'estableix que el termini podrà ser ampliat per 10 dies més, d'acord amb el que s'estableix en l'article 15 de l'Ordre 21/2018, de 16 de maig, de les bases reguladores, s'amplia el termini de presentació de la documentació justificativa de les subvencions que es fixa el 29 de novembre de 2022.  
Per tot l'anterior i de conformitat amb l'habilitació competencial continguda en la disposició final segona de l'Ordre 21/2018, de 16 de maig, resolc:  
  
Únic  
Ampliar el termini per a la justificació de les subvencions destinades a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana, que es fixa el 29 de novembre de 2022.  
Contra la present resolució, que produirà efectes a partir de l'endemà de la seua publicació en el Diari Oficial de la Generalitat Valenciana, no s'hi pot interposar recurs, sense perjudici del procedent contra la resolució que pose fi al procediment.  
  
València, 28 d'octubre de 2022.- La directora general de Cultura i Patrimoni: Carmen Amoraga Todelo.